《水亭》
宋代·邹登龙

阑槛玲珑直又横，半临池水着新亭。
拟招鹭宿栽添苇，怕碍鱼行掠去萍。
五月藕花千样锦，四时山色一般青。
有闲来此寻幽赏，莫看人间淡墨屏。

作者简介：邹登龙，字震父，临江（今江西樟树西南）人。隐居不仕，结屋于邑之西郊，种梅绕之，自号梅屋。与魏了翁、刘克庄等多唱和，有《梅屋吟》一卷传世。事见《两宋名贤小集》卷二七一《梅屋吟》小传。　邹登龙诗，以汲古阁影抄《南宋六十家小集》本为底本，校以《两宋名贤小集》本（简称名贤集）。